Babelscape/SREDFM huggingface dataset:
Φαβινιάνα

Η Φαβινιάνα (ιταλ. "Favignana", αρχ. Αἰγοῦσα) είναι ιταλικό νησί το οποίο βρίσκεται δυτικά της Σικελίας και είναι το μεγαλύτερο νησί του συμπλέγματος των Αιγάδων νήσων. Το νησί έχει έκταση 19,8 τ.χλμ και πληθυσμό 4.383 κατοίκους. Πρωτεύουσα του νησιού είναι η Φαβινιάνα.


Κατηγορία:Γεωγραφία της Σικελίας
Φυτοικία η μελανόκερως

Η Φυτοικία η μελανόκερως ("Phytoecia nigricornis") είναι κολεόπτερο από την οικογένεια Cerambycidae και την υποοικογένεια Lamiinae. 
Το γένος "Φυτοικία" εκπροσωπείται στην Ευρώπη με 16 είδη, από τα οποία εκτός από τη Φυτοικία άλλα 9 συναντάμε και στην Ελλάδα
(Phytoecia caerulea
Phytoecia proceipes στην Κύπρο και ανατολικά από αυτήν, 
Phytoecia cylindrica, 
Phytoecia geniculata, 
Phytoecia icterica, 
Phytoecia pubescens, 
Phytoecia pustulata, 
Phytoecia rufipes στην Κρήτη και δυτικά από αυτήν, 
και Phytoecia virgula).

Το όνομα «nigricornis» αναφέρεται στις κεραίες, οι οποίες στα πρώτα άρθρα έχουν μόνο λίγες άσπρες τρίχες, και γι' αυτό ακόμα φαίνονται μαύρες (niger (λατινικά) = μελανό, cornu (λατινικά) = κεραία). Το χρώμα των κεραιών όμως δεν αρκεί για να ξεχωρίσει την Φυτοικία η μελανόκερως από όμοια είδη.
Τσέστερ

To Τσέστερ (αγγλικά: "Chester", ουαλικά: "Caer" «Καϊρ») είναι πόλη στην Αγγλία στην περιοχή Τσεσάιρ κοντά στα σύνορα με την Ουαλία. Έχει πληθυσμό 77.040 κατοίκους σύμφωνα με απογραφή του 2001. Την πόλη διασχίζει ο ποταμός Ντί (Dee).
Ντέιβιντ Μπέκαμ

Ο Ντέιβιντ Μπέκαμ ("David Robert Joseph Beckham", 2 Μαΐου 1975) είναι Άγγλος πρώην ποδοσφαιριστής. Αγωνίστηκε σε Μάντσεστερ Γιουνάιτεντ, Πρέστον Νορθ Εντ, Ρεάλ Μαδρίτης, Λος Άντζελες Γκάλαξι, ΑΚ Μίλαν, Παρί Σεν Ζερμέν και στην Εθνική Αγγλίας. Έγινε ο πρώτος Άγγλος ποδοσφαιριστής που κατέκτησε πρωτάθλημα σε τέσσερις διαφορετικές χώρες (Αγγλία, Ισπανία, ΗΠΑ, Γαλλία). 

Η ποδοσφαιρική καριέρα του Μπέκαμ, άρχισε στα 17 του χρόνια, με την Μάντσεστερ Γιουνάιτεντ. Με την Αγγλική ομάδα κατέκτησε 6 πρωταθλήματα, το κύπελλο 2 φορές και το Τσάμπιονς Λιγκ το 1999. Μετά στην Ρεάλ Μαδρίτης, σε 4 χρόνια κατέκτησε, το Ισπανικό πρωτάθλημα στην τελευταία του χρονιά, το 2007. Τον Ιούλιο του 2007, υπέγραψε στους Γκάλαξι. Καθώς ήταν παίκτης της αμερικανικής ομάδας, ξόδεψε δύο χρόνια στην Μίλαν, ως δανεικός. Έγινε ο πρώτος Βρετανός που έπαιξε 100 παιχνίδια στο Τσάμπιονς Λιγκ.

Στην εθνική ομάδα, έκανε το ντεμπούτο του στις 1 Σεπτεμβρίου 1996, στην ηλικία των 21. Ήταν αρχηγός της εθνικής του για έξι χρόνια. Έκανε συνολικά 115 εμφανίσεις, εμφανιζόμενος στα Παγκόσμια Κύπελλα του 1998, 2002, 2006 και στα Ευρωπαϊκά Πρωταθλήματα του 2000 και 2004.
Δήμος Αμυνταίου

Ο Δήμος Αμυνταίου είναι δήμος της Περιφερειακής Ενότητας Φλώρινας της περιφέρειας Δυτικής Μακεδονίας που συστάθηκε με το Πρόγραμμα Καλλικράτης. 

Προέκυψε από την συνένωση των τριών προϋπαρχόντων Καποδιστριακών δήμων Αμυνταίου, Φιλώτα και Αετού και των τριών ανεξάρτητων καποδιστριακών Κοινοτήτων Λεχόβου, Νυμφαίου και Βαρικού.

Η έκταση του νέου Δήμου είναι 599,6 τ.χλμ και ο πληθυσμός του 16.973 σύμφωνα με την απογραφή του 2011. Έδρα του δήμου είναι το Αμύνταιο και ιστορική έδρα το Νυμφαίο.
Δήμος Πρεσπών

Ο Δήμος Πρεσπών είναι δήμος της Περιφερειακής Ενότητας Φλώρινας της Περιφέρειας Δυτικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση του Καποδιστριακού Δήμου Πρεσπών με την Κοινότητα Κρυσταλλοπηγής. 

Ο δήμος αποτελείται αποκλειστικά από χωριά και βρίσκεται στο βόρειο-βορειοδυτικό τμήμα της Ελλάδας και συνορεύει με τη Βόρεια Μακεδονία και την Αλβανία. Έδρα του δήμου είναι ο Λαιμός. Η έκταση του Δήμου είναι 504,19 τ.χλμ και ο πληθυσμός του 1.560 κάτοικοι με βάση την απογραφή του 2011.

Ο δήμος αποτελείται από τα παρακάτω δημοτικά διαμερίσματα και οικισμούς:

Άλλοι οικισμοί

Οικισμοί του Δήμου που ανήκουν στις δημοτικές ή τοπικές κοινότητες είναι:
* ο Μηλεώνας, οικισμός που ανήκει στην δημοτική κοινότητα Λαιμού.
* η Πύλη, οικισμός που ανήκει στον Άγιο Αχίλλειο.
* το Τρίγωνο, οικισμός που ανήκει στο Ανταρτικό.
* η Οξυά, οικισμός που ανήκει στις Καρυές.
* η Βίγλα, παλαιός οικισμός που ανήκει στο Πισοδέρι.
* το Βιδρονήσι, ακατοίκητη νησίδα της Μικρής Πρέσπας, κοντά στη Μικρολίμνη.
Δήμος Φλώρινας

thumb|Λογότυπο δήμου
Ο Δήμος Φλώρινας είναι δήμος της Περιφερειακής Ενότητας Φλώρινας της Περιφέρειας Δυτικής Μακεδονίας που συστάθηκε το 2011 με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Φλώρινας, Κάτω Κλεινών, Περάσματος και Μελίτης. Η έκταση του νέου Δήμου είναι 827,62 τ.χλμ και ο πληθυσμός του είναι 32.881 κάτοικοι, σύμφωνα με την Aπογραφή του 2011. Έδρα του δήμου είναι η Φλώρινα. Στις δημοτικές εκλογές του Μαΐου-Ιουνίου 2019 εκλέχτηκε νέος δήμαρχος Φλώρινας ο Βασίλειος Γιαννάκης.
Δήμος Άργους Ορεστικού

thumb|250px|Οι δύο δημοτικές ενότητες που αποτελούν τον σημερινό Δήμο Άργους Ορεστικού.
Ο Δήμος Άργους Ορεστικού είναι δήμος της Περιφερειακής Ενότητας Καστοριάς που ανήκει στην περιφέρεια Δυτικής Μακεδονίας και που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Άργους Ορεστικού και Ίωνα Δραγούμη και μέχρι το 2013 είχε την ονομασία Δήμος Ορεστίδος. Η έκταση του νέου Δήμου είναι 349,26 τ.χλμ και ο πληθυσμός του είναι 11.802 κάτοικοι σύμφωνα με την απογραφή του 2011 (13.375 κάτοικοι κατά την απογραφή του 2001). Έδρα του νέου δήμου ορίστηκε το Άργος Ορεστικό.
Άλοϊς Μπρούνερ

Ο Άλοϊς Μπρούνερ ("Alois Brunner", 8 Απριλίου 1912 - 2010) ήταν Αυστριακός ναζί εγκληματίας πολέμου, δεξί χέρι του Άντολφ Άιχμαν, διοικητής στρατοπέδων συγκέντρωσης και βασικός υπεύθυνος για τις μεταγωγές περίπου 125.000 Εβραίων από την Ελλάδα, τη Γαλλία, τη Σλοβακία και την Αυστρία. Έως το τέλος της ζωής του, παρέμεινε αμετανόητος για τις πράξεις του.
Δήμος Αγίου Νικολάου

Ο Δήμος Αγίου Νικολάου είναι δήμος της περιφέρειας Κρήτης που συστάθηκε με το Πρόγραμμα Καλλικράτης και η πρωτεύουσα του Νομού Λασιθίου. Προέκυψε από την συνένωση των προϋπαρχόντων δήμων του Αγίου Νικολάου, της Νεάπολης και της Κοινότητας Βραχασίου. Η έκταση του νέου Δήμου είναι 511,99 τ.χλμ και ο πληθυσμός του 27.074 κάτοικοι σύμφωνα με την απογραφή του 2011. Έδρα του νέου δήμου ορίστηκε ο Άγιος Νικόλαος και ιστορική έδρα η Νεάπολη.
Δήμος Βοΐου

Ο Δήμος Βοΐου είναι δήμος της περιφέρειας Δυτικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των τεσσάρων προϋπαρχόντων Καποδιστριακών δήμων Τσοτυλίου, Νεάπολης, Άσκιου και Σιάτιστας και της ανεξάρτητης καποδιστριακής Κοινότητας Πενταλόφου.

Η έκταση του νέου Δήμου είναι 1021,02 τ.χλμ και ο πληθυσμός του είναι 18.386 κάτοικοι σύμφωνα με την απογραφή του 2011 (22.447 κάτοικοι σύμφωνα με την απογραφή του 2001). 

Έδρα του νέου δήμου ορίστηκε η Σιάτιστα και ιστορική έδρα η Νεάπολη.
Δήμος Σητείας

Ο Δήμος Σητείας είναι δήμος της περιφέρειας Κρήτης, που συστάθηκε με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Σητείας, Ιτάνου και Λεύκης ως προέκταση της επαρχίας Σητείας. Η έκταση του νέου Δήμου είναι 633.22 τ.χλμ και ο πληθυσμός του 19.029 κάτοικοι σύμφωνα με την απογραφή του 2001. Έδρα του νέου δήμου ορίστηκε η Σητεία.

Με το ΦΕΚ 239Α/9-11-2011, οι τοπικές κοινότητες Πεύκων, Χρυσοπηγής, Λιθινών και Περβολακίων που υπάγονταν στο Δήμο Ιεράπετρας, εντάχθηκαν στον Δήμο Σητείας.
Δήμος Εορδαίας

thumb|Έμβλημα του δήμου
thumb|300px|Τοπογραφικός χάρτης Δήμου Εορδαίας και θέσεις οικισμών.

Ο Δήμος Εορδαίας είναι δήμος της περιφέρειας Δυτικής Μακεδονίας που συστάθηκε με το Πρόγραμμα Καλλικράτης το 2011. Προέκυψε από την συνένωση των τεσσάρων προϋπαρχόντων Καποδιστριακών δήμων Πτολεμαΐδας, Αγίας Παρασκευής, Μουρικίου, Βερμίου και της ανεξάρτητης καποδιστριακής Κοινότητας Βλάστης.

Η έκταση του νέου Δήμου είναι 707,93 τ.χλμ και ο πληθυσμός του είναι 45.592 κάτοικοι σύμφωνα με την απογραφή του 2011 (46.540 κάτοικοι σύμφωνα με την απογραφή του 2001). Έδρα του νέου δήμου ορίστηκε η Πτολεμαΐδα.

Η Επαρχία Εορδαίας, που καταργήθηκε με το σχέδιο Καποδίστριας το 1997, επανασυστάθηκε στον Δήμο Εορδαίας με το πρόγραμμα Καλλικράτης.
Δήμος Κισσάμου

Ο Δήμος Κισσάμου είναι δήμος της περιφέρειας Κρήτης που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Κισσάμου, Ινναχωρίου και Μυθήμνης. Η έκταση του νέου δήμου είναι 334,18 τ.χλμ και ο πληθυσμός του 11.820 κάτοικοι σύμφωνα με την απογραφή του 2001. Έδρα του νέου δήμου ορίστηκε ο Κίσσαμος.
Δήμος Πλατανιά

Ο Δήμος Πλατανιά είναι δήμος της περιφέρειας Κρήτης που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Πλατανιά , Βουκολιών, Κολυμβαρίου και Μουσούρων. Η έκταση του νέου Δήμου είναι 495.43 τ.χλμ και ο πληθυσμός του 18.622 κάτοικοι σύμφωνα με την απογραφή του 2011. Έδρα του νέου δήμου ορίστηκε το Γεράνι.
Δήμος Χανίων

Ο Δήμος Χανίων είναι δήμος της περιφέρειας Κρήτης που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Χανίων, Ακρωτηρίου, Ελευθερίου Βενιζέλου, Κεραμιών, Σούδας, Νέας Κυδωνίας και Θερίσου. Η έκταση του νέου Δήμου είναι 356.12 τ.χλμ και ο πληθυσμός του 108.642 κάτοικοι σύμφωνα με την απογραφή του 2011. Έδρα του νέου δήμου ορίστηκαν τα Χανιά. Σημερινός δήμαρχος είναι ο Παναγιώτης Σημανδηράκης.
Δήμος Νεστορίου

thumb|250px|Χάρτης των Δημοτικών Ενοτήτων του Δήμου Νεστορίου.
Ο Δήμος Νεστορίου είναι δήμος της Περιφερειακής Ενότητας Καστοριάς της περιφέρειας Δυτικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Νεστορίου και Ακριτών και των κοινοτήτων Αρρενων και Γράμου. Η έκταση του νέου Δήμου είναι 618.46 τ.χλμ και ο πληθυσμός του είναι 2.646 κάτοικοι σύμφωνα με την απογραφή του 2011 (3.542 κάτοικοι σύμφωνα με την απογραφή του 2001). Έδρα του νέου δήμου ορίστηκε το Νεστόριο.

Άλλοι οικισμοί του Δήμου είναι η Πτελιά, η Αγία Άννα, η Παλιά Κοτύλη, ο Πεύκος, η Νίκη, το Λειβαδοτόπι, το Γιαννοχώρι, ο Τρίλοφος, το Λιτσιτσάρι, τα Στενά, η Καλή Βρύση, ο Μεσόβραχος, το Πευκόφυτο.
Δήμος Αγίου Βασιλείου

Ο Δήμος Αγίου Βασιλείου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Λάμπης και Φοίνικα. Η έκταση του νέου Δήμου είναι 354.33 τ.χλμ και ο πληθυσμός του 10.079 κάτοικοι σύμφωνα με την απογραφή του 2001. Έδρα του νέου δήμου ορίστηκε το Σπήλι.
Φρέντρικσταντ

Το Φρέντρικσταντ (νορβηγικά: "Fredrikstad", παλαιότερα "Frederiksstad" κυριολεκτικά "Πόλη του Φρειδερίκου") είναι πόλη και δήμος της περιφέρειας Βίκεν της Νορβηγίας. Το διοικητικό κέντρο του δήμου είναι η ομώνυμη πόλη.

Η πόλη του Φρέντρικσταντ ιδρύθηκε το 1567 από το Βασιλιά Φρειδερίκο Β΄ και έγινε δήμος την 1η Ιανουαρίου 1838. Ο αγροτικός δήμος Γκλέμεν συγχωνεύθηκε με το Φρέντρικσταντ την 1η Ιανουαρίου 1964, όπως και οι αγροτικοί δήμοι Μπόργκε, Ονσεϊ, Κρόκερεϊ και Ρόλσβεϊ την 1η Ιανουαρίου 1994.

Η πόλη βρίσκεται στις όχθες του ποταμού Γκλόμα, εκεί όπου αυτός συναντά το Σκάγκερακ, περίπου 20 χιλιόμετρα από τα σύνορα με τη Σουηδία. Μαζί με το γειτονικό Σάρπσμποργκ το Φρέντρικσταντ αποτελεί την πέμπτη μεγαλύτερη πόλη της Νορβηγίας: Φρέντρικσταντ / Σάρπσμποργκ. Την 1η Ιανουαρίου 2018, σύμφωνα με τη Στατιστική Υπηρεσία της Νορβηγίας, αυτοί οι δύο δήμοι έχουν συνολικό πληθυσμό 136.117 με 80.977 στο Φρέντρικσταντ και 55.140 στο Σάρπσμποργκ.

Το Φρέντρικσταντ χτίστηκε στις εκβολές του Γκλόμα σε αντικατάσταση του Σάρπσμπουργκ (15 χιλιόμετρα ανάντη), όταν αυτό κάηκε από το Σουηδικό Στρατό το 16ο αιώνα. Μερικοί από τους πολίτες του Σάρπσμπουργκ παρέμειναν και ξαναέχτισαν την παλιά τους πόλη στον αρχικό της χώρο και πήραν το καθεστώς της πόλης το 1839.

Το κέντρο της πόλης βρίσκεται στη δυτική όχθη του Γκλόμα, ενώ η παλιά πόλη στην ανατολική όχθη είναι η καλύτερα διατηρημένη οχυρωμένη πόλη της Βόρειας Ευρώπης.

Το Φρέντρικσταντ είχε μια μεγάλη βιομηχανία κοπής ξυλείας και ήταν σημαντικό λιμάνι για την εξαγωγή της και στη συνέχεια ναυπηγική βιομηχανία, έως ότου το κύριο ναυπηγείο έκλεισε το 1988. Οι κύριες βιομηχανίες είναι σήμερα διάφορες χημικές μονάδες και άλλες ελαφρές βιομηχανίες.

Το 2005 το Φρέντρικσταντ ήταν το τελευταίο λιμάνι φιλοξενίας των Αγώνων Εκπαιδευτικών Ιστιοφόρων, προσελκύοντας χιλιάδες στην πόλη. Το 2019 ήταν το πρώτο λιμάνι υποδοχής.

Το 2017 η πόλη κέρδισε το εθνικό βραβείο της πιο ελκυστικής πόλης. Το βραβείο χορηγείται κάθε χρόνο από τη Νορβηγική κυβέρνηση βάσει κοινωνικών, οικονομικών και περιβαλλοντικών κριτηρίων.
Δήμος Αμαρίου

Ο Δήμος Αμαρίου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Συβρίτου και Κουρητών. Η έκταση του νέου Δήμου είναι 277.74 τ.χλμ και ο πληθυσμός του 5.915 κάτοικοι σύμφωνα με την απογραφή του 2011. Έδρα του νέου δήμου ορίστηκε η Αγία Φωτεινή και ιστορική έδρα ο Φουρφουράς.
Δήμος Μυλοποτάμου

Ο Δήμος Μυλοποτάμου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Γεροποτάμου και Κουλούκωνα και της κοινότητας Ζωνιανών. O δήμος έχει ιστορική αναφορά στην τέως επαρχία Μυλοποτάμου, της οποίας η συνολική έκταση βρίσκεται σήμερα τμηματικά στα όρια των δήμων Ρεθύμνης, Μυλοποτάμου, Ανωγείων και Μαλεβυζίου. Η έκταση του νέου Δήμου είναι 337,93 τ.χλμ και ο πληθυσμός του 14.363 κάτοικοι σύμφωνα με την απογραφή του 2011. Έδρα του νέου δήμου ορίστηκε το Πέραμα. Δήμαρχος από συστάσεως του δήμου είναι ο Δημήτρης Κόκκινος (από τα Λιβάδια) που έθεσε για πρώτη φορά υποψηφιότητα για το Δήμο Κουλούκωνα επαρχίας Μυλοποτάμου Ρεθύμνης το 1998 και εξελέγη Δήμαρχος του νεοσύστατου τότε Καποδιστριακού Δήμου. στον οποίο εκλέγεται διαρκώς ως σήμερα και μετά την υπαγωγή του στον διευρυμένο δήμο Μυλοποτάμου. Ο Κόκκινος επανεξελέγη δήμαρχος το 2014 και το 2019.
Δήμος Αποκορώνου

Ο Δήμος Αποκορώνου είναι δήμος της περιφέρειας Κρήτης που συστάθηκε σύμφωνα με το Πρόγραμμα Καλλικράτης τo 2010 με τη συνένωση των πρώην δήμων Αρμένων, Βάμου, Γεωργιουπόλεως, Φρε και Κρυονερίδας, καθώς και της Κοινότητας Ασή Γωνιάς. Ο Δήμος σχεδόν ταυτίζεται με την επαρχία Αποκορώνου, με την εξαίρεση των οικισμών Καλάμι και Απτέρα (Μεγάλα Χωράφια), τα οποία υπάγονται διοικητικά στον Δήμο Χανίων. 

Η έκταση του Δήμου Αποκορώνου είναι 323,13 τ.χλμ και ο πληθυσμός του 12.807 κάτοικοι σύμφωνα με την απογραφή του 2011. Έδρα του Δήμου είναι οι Βρύσες και ιστορική έδρα ο Βάμος. 

Δήμαρχος του Δήμου Αποκορώνου είναι ο Χαράλαμπος Κουκιανάκης.
Δήμος Βέροιας

Ο Δήμος Βέροιας είναι δήμος της περιφέρειας Κεντρικής Μακεδονίας. Προέκυψε από την συνένωση του προϋπάρχοντος δήμου Βέροιας με τους δήμους Βεργίνας, Μακεδονίδος, Δοβρά και Αποστόλου Παύλου σύμφωνα με το Πρόγραμμα Καλλικράτης. Η έκταση του δήμου είναι 791,43 τ.χλμ και ο πληθυσμός του 66.547 κάτοικοι σύμφωνα με την απογραφή του 2011 (65.968 κάτοικοι σύμφωνα με την απογραφή του 2001). Έδρα του δήμου είναι η Βέροια και ιστορική έδρα η Βεργίνα.

thumb|250px|Τοπογραφικός χάρτης του Δήμου.
Δήμος Δέλτα

Ο Δήμος Δέλτα είναι δήμος της Περιφέρειας Κεντρικής Μακεδονίας που συστάθηκε το 2011 με το Πρόγραμμα Καλλικράτης. Προέκυψε από τη συνένωση των τριών προϋπαρχόντων δήμων Χαλάστρας, Εχεδώρου και Αξιού. Ο νέος Δήμος καταλαμβάνει έκταση 308,88 τ.χλμ και ο μόνιμος πληθυσμός του, σύμφωνα με την Απογραφή του 2011, ανέρχεται σε 45.839 κατοίκους. Έδρα του νέου δήμου ορίστηκε η Σίνδος, όπου βρίσκονται η Βιομηχανική Περιοχή Θεσσαλονίκης και το ΑΤΕΙ Θεσσαλονίκης.

Ο δήμος περιλαμβάνει τις παρακάτω δημοτικές ενότητες και οικισμούς (σε αγκύλες ο πληθυσμός σύμφωνα με την Απογραφή του 2001)
Δήμος Ρεθύμνης

Ο Δήμος Ρεθύμνης είναι δήμος της περιφερειακής ενότητας Ρεθύμνης της περιφέρειας Κρήτης που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Αρκαδίου, Λαππαίων, Ρεθύμνης και Νικηφόρου Φωκά του νομού Ρεθύμνης (βλ. και την πρότερη διοικητική διαίρεση νομού Ρεθύμνης, τον παλιό κατάλογο δήμων ανά νομό, τον κατάλογο των οικιστικών περιοχών της Ελλάδας αλλά και πρότερη διοικητική διαίρεση Ελλάδας σε επαρχίες). 
Η έκταση του νέου Δήμου είναι 397.48 τ.χλμ και ο πληθυσμός του 55.525 κάτοικοι σύμφωνα με την απογραφή του 2011. Έδρα του δήμου είναι το Ρέθυμνο. 
Ο Δήμος Ρεθύμνης εμφανίζει σήμερα την ακόλουθη διοικητική (και εκλογική) διαίρεση:
Δήμος Παύλου Μελά

thumb|290px|Πολιτιστικές εκδηλώσεις στη Μονή Λαζαριστών στη Σταυρούπολη.
Ο Δήμος Παύλου Μελά είναι Δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων Δήμων Σταυρούπολης, Πολίχνης και Ευκαρπίας. Η έκταση του νέου Δήμου είναι 23.763 στρέμματα και ο πληθυσμός του 99.245 κάτοικοι, σύμφωνα με την απογραφή του 2011.
Απατόσαυρος

O Απατόσαυρος, γνωστός και με την ονομασία Βροντόσαυρος, υπήρξε είδος σαυρόποδου δεινοσαύρου, μέλος της οικογένειας των διπλόδοκων, που έζησε κατά την Ιουράσια περίοδο, 154 με 150 εκατομμύρια χρόνια πριν. Είναι ένα από τα μεγαλύτερα ζώα που είναι γνωστό ότι υπήρξαν, με μέσο μήκος τα 23 μέτρα και μέσο βάρος τους 16 τόνους. Απολιθώματα αυτών των ζώων έχουν βρεθεί στο λατομείο Νάιν Μάιλ και Μπόουν Κάμπιν στο Ουαϊόμινγκ και σε τοποθεσίες στη Γιούτα, το Κολοράντο και την Οκλαχόμα.

Οι αυχενικοί σπόνδυλοι του Απατόσαυρου είναι πιο επιμηκυσμένοι και με πιο βαριά κατασκευή από αυτούς του Διπλόδοκου και τα οστά των ποδιών ήταν πιο ογκώδη και μακριά, δείχνοντας ότι ο Απατόσαυρος ήταν πιο γεροδεμένος από τον Διπλόδοκο. Ο Απατόσαυρος είχε διχαλωτές ακίδες στην κορυφή των οστών του αυχένα και στο μπροστινό μέρος της ράχης του. Αυτές οι ακίδες ήταν μικρές αλλά σημαντικές, διότι στήριζαν έναν μεγάλο σύνδεσμο που, με την σειρά του, στήριζε το λαιμό και την ουρά. Οι σύνδεσμοι, που βρίσκονται στο σώμα όλων των σπονδυλωτών ζώων, συνδέουν τους μυς με τα οστά. Αντίθετα, οι ακίδες των ισχίων δεν ήταν διχαλωτές αλλά πολύ μακριές. Είχαν προσαρμοσμένους πάνω τους τεράστιους ραχιαίους μυς, που βοηθούσαν τον Απατόσαυρο να σηκωθεί στα πίσω πόδια του. Αν το έκανε αυτό, τότε η ουρά του μάλλον χρησιμοποιούταν σαν "τρίτο πόδι" για να στηρίξει το σώμα του. Έτσι ο Απατόσαυρος μπορούσε να φτάσει ψηλά στα δέντρα κατά την αναζήτηση φύλλων και βλαστών.
Δήμος Ωραιοκάστρου

Ο Δήμος Ωραιοκάστρου είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Ωραιοκάστρου, Μυγδονίας και Καλλιθέας. Η έκταση του νέου Δήμου είναι 217,78 τ.χλμ και ο πληθυσμός του 38.317 κάτοικοι σύμφωνα με την απογραφή του 2011 (25.183 κάτοικοι σύμφωνα με την απογραφή του 2001). Έδρα του είναι το Ωραιόκαστρο που βρίσκεται 11 χλμ. βόρεια της Θεσσαλονίκης.
(233960) 2010 AX2

(233960) 2010 AX2
Το (233960) 2010 AX2 είναι ένας αστεροειδής και βρίσκεται στο εξωτερικό μέρος της Κύριας ζώνης αστεροειδών. Ανακαλύφθηκε στις 7 Ιανουαρίου 2010, από τον Άντριου Λόουι (Andrew Lowe), που παρατηρούσε από το Νέο Μεξικό.
Δήμος Παιονίας

Ο Δήμος Παιονίας είναι δήμος της Περιφερειακής Ενότητας Κιλκίς, της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Αξιουπόλεως, Ευρωπού, Πολυκάστρου και Γουμενίσσης και της Κοινότητας Λιβαδίων. Η έκταση του νέου Δήμου είναι 923,7 τ.χλμ και ο πληθυσμός του 28.493 κάτοικοι σύμφωνα με την απογραφή του 2011 (32.720 κάτοικοι σύμφωνα με την απογραφή του 2001). Έδρα του νέου δήμου ορίστηκε το Πολύκαστρο και ιστορική έδρα η Γουμένισσα. Αποτελείται από 28 κοινότητες που υπάγονται στις δημοτικές ενότητες Πολυκάστρου, Αξιουπόλεως, Γουμενίσσης, Ευρωπού και Λιβαδίων.
Δήμος Αλμωπίας

Ο Δήμος Αλμωπίας είναι δήμος της Περιφέρειας Κεντρικής Μακεδονίας. Ο δήμος συστάθηκε με το Πρόγραμμα Καλλικράτης από την συνένωση των προϋπαρχόντων δήμων Αριδαίας και Εξαπλατάνου..Με έκταση 985,817 τ.χλμ είναι ο μεγαλύτερος σε έκταση Δήμος του νομού Πέλλας και καταλαμβάνει το λεκανοπέδιο της Αλμωπίας, ενώ ο πληθυσμός του είναι 27.556 κάτοικοι σύμφωνα με την απογραφή του 2011 και η πυκνότητα πληθυσμού του 27,95 κάτοικοι ανά τετραγωνικό χιλιόμετρο. Έδρα του δήμου και μοναδική κωμόπολη είναι η Αριδαία, ενώ οι υπόλοιποι οικισμοί είναι αποκλειστικά χωριά. Είναι ο μεγαλύτερος σε έκταση Δήμος του νομού Πέλλας και ο πιο αραιοκατοικημένος ενώ ταυτίζεται γεωγραφικά με την πρώην Επαρχία Αλμωπίας, η οποία είχε την ίδια έκταση.
Δήμος Λαγκαδά

Ο νέος Δήμος Λαγκαδά είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Σοχού, Ασσήρου, Καλλινδοίων, Κορώνειας, Βερτίσκου, Λαγκαδά και Λαχανά. Η έκταση του νέου Δήμου Λαγκαδά είναι 1220.3 τ.χλμ και ο πληθυσμός του 42.622 κάτοικοι σύμφωνα με την απογραφή του 2001. Έδρα του νέου δήμου ορίστηκε ο Λαγκαδάς και ιστορική έδρα ο Λαχανάς. Είναι ο δέκατος μεγαλύτερος σε έκταση δήμος της Ελλάδας, με 1.223 τ.χ.
Δήμος Κιλκίς

Ο Δήμος Κιλκίς είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Κιλκίς , Κρουσσών, Δοϊράνης, Χέρσου, Μουριών, Πικρολίμνης και Γαλλικού. Η έκταση του νέου Δήμου είναι 1581,21 τ.χλμ και ο πληθυσμός του 51.926 κάτοικοι σύμφωνα με την απογραφή του 2011 (56.336 κάτοικοι σύμφωνα με την απογραφή του 2001). Έδρα του νέου δήμου ορίστηκε το Κιλκίς και ιστορική έδρα η Νέα Σάντα. Είναι ο τέταρτος μεγαλύτερος σε έκταση δήμος της Ελλάδας, με 1.600 τ.χ
Δήμος Θερμαϊκού

Ο Δήμος Θερμαϊκού είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης το 2011. Προέκυψε από τη συνένωση των προϋπαρχόντων δήμων Επανομής, Νέας Μηχανιώνας και Θερμαϊκού. Η έκταση του νέου Δήμου είναι 131,36 τετραγωνικά χιλιόμετρα και ο πραγματικός πληθυσμός του 50.264 κάτοικοι σύμφωνα με την τελευταία απογραφή του 2011. Έδρα του νέου δήμου ορίστηκε η Περαία και ιστορική έδρα η Επανομή.

Ο μόνιμος πληθυσμός του δήμου έχει αυξηθεί αλματωδώς την τελευταία εικοσαετία (πάνω από 157%), καθώς πολλοί από τους οικισμούς του έχουν μετατραπεί από παραθεριστικά κέντρα σε προάστια της συμπρωτεύουσας. Συγκεκριμένα, ο πληθυσμός των 19.492 μόνιμων κατοίκων της απογραφής του 1991 παρουσίασε αύξηση 90,47% μέσα σε μία δεκαετία, για να φτάσει τους 37.126 κατοίκους στην απογραφή του 2001, και συνέχισε με περαιτέρω αύξηση σχεδόν 35% την επόμενη δεκαετία, για να φτάσει στους περίπου 50.264 μόνιμους κατοίκους σύμφωνα με τα προσωρινά αποτελέσματα της απογραφής πληθυσμού του 2011.
Δήμος Σκύδρας

Ο Δήμος Σκύδρας είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης από τη συνένωση των δύο προϋπαρχόντων Καποδιστριακών Δήμων Σκύδρας και Μενηίδος. Η έκταση του δήμου είναι 239,525 τ.χλμ και ο πληθυσμός του 20.188 κάτοικοι σύμφωνα με την απογραφή του 2011. Ενώ η πυκνότητα πληθυσμού του 84,28 κάτοικοι ανά τετραγωνικό χιλιόμετρο. Έδρα του δήμου, ορίστηκε η ομώνυμη κωμόπολη, Σκύδρα.

thumb|300px|Τοπογραφικός χάρτης του Δήμου.
Δήμος Πέλλας

Ο Δήμος Πέλλας είναι δήμος της Περιφέρειας Κεντρικής Μακεδονίας. Η έκταση του Δήμου είναι 668,58 τ.χλμ και ο πληθυσμός του 63.122 κάτοικοι, σύμφωνα με την Απογραφή του 2011, ενώ είναι ο μεγαλύτερος πληθυσμιακά δήμος του Νομού Πέλλας. Έδρα του δήμου είναι τα Γιαννιτσά και ιστορική έδρα η Πέλλα. Δήμαρχος του Δήμου Πέλλας είναι ο Γρηγόρης Στάμκος. 

Ο σημερινός Δήμος Πέλλας προέκυψε από την συνένωσή πέντε δήμων της περιοχής: Γιαννιτσών, Κύρρου, Κρύας Βρύσης, Μεγάλου Αλεξάνδρου και Πέλλας με το Πρόγραμμα Καλλικράτης.
Δήμος Αμφίπολης

Ο Δήμος Αμφίπολης είναι δήμος της Περιφέρειας Κεντρικής Μακεδονίας που συστάθηκε το 2011 με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Αμφίπολης, Ροδολίβους, Πρώτης και Κορμίστας Η έκταση του νέου Δήμου είναι 414,3 τ.χλμ. και σύμφωνα με την απογραφή του 2011, στα εδάφη του κατοικούν 9.182 κάτοικοι. Έδρα του νέου δήμου ορίστηκε το Ροδολίβος. Βρίσκεται στο νοτιότερο τμήμα της Περιφερειακής Ενότητας Σερρών και είναι ο μόνος δήμος της Περιφερειακής Ενότητας που βρέχεται από θάλασσα (Στρυμονικός κόλπος) .
Βοϊδοκοιλιά

thumb|350px|Αεροφωτογραφία της Παραλίας της Βοϊδοκοιλιάς.
Η Βοϊδοκοιλιά είναι παραλία της Μεσσηνίας που θεωρείται από τις ομορφότερες της Μεσογείου. Είναι διάσημη κυρίως για το ολοστρόγγυλο σχήμα της που θυμίζει το γράμμα Ω. Βρίσκεται βόρεια της Πύλου, στις ακτές του Ιονίου, και εφάπτεται με τη λιμνοθάλασσα της Γιάλοβας από την οποία χωρίζεται με μία λωρίδα αμμόλοφων. Η παραλία και η ευρύτερη περιοχή έχει χαρακτηριστεί τόπος ιδιαίτερου φυσικού κάλλους και είναι ενταγμένη στο Δίκτυο Natura 2000. Στο νότιο άκρο της Βοϊδοκοιλιάς αναπτύσσεται το ακρωτήριο Κορυφάσιο, όπου βρίσκονταν τα ερείπια της κλασικής πόλης της Πύλου. 

Η παραλία προσεγγίζεται από χωματόδρομο που διασχίζει περιμετρικά την λιμνοθάλασσα της Γιάλοβας, από χωματόδρομο από το χωριό Πετροχώρι καθώς και από μονοπάτι από την παραλία Διβάρι.
Μάρσιπος

thumb|200px|"Θηλυκό καγκουρό με ανεπτυγμένο μικρό στο μάρσιπο."
Μάρσιπος είναι ο κοιλιακός θύλακας που φέρουν τα θηλυκά μαρσιποφόρα ζώα. Μέσα σε αυτόν τοποθετείται το ατελές νεογνό μέχρι να επέλθει η πλήρης τελειοποίηση του. Μέσα στον μάρσιπο βρίσκονται οι θηλές του ζώου απ' όπου τρέφεται το νεογνό.
Ιζ

Το Ιζ, (κροατικά: "Iž") είναι νησί της Κροατίας στην Αδριατική Θάλασσα. Έχει έκταση 16,5 τ.χλμ. και 557 κατοίκους σύμφωνα με την απογραφή του 2001. Πρωτεύουσα του νησιού είναι το Ιζ Βέλι με 450 κατοίκους.
Αλέξανδρος Χατζηκυριάκος

Ο Αλέξανδρος Χατζηκυριάκος (1874 - 1958) ήταν Έλληνας αξιωματικός του Πολεμικού Ναυτικού και πολιτικός.
Κωνσταντίνος Χατζηκυριάκος

Ο Κωνσταντίνος Χατζηκυριάκος (1844 - 1900) ήταν Έλληνας αξιωματικός του Πολεμικού Ναυτικού.

Γεννήθηκε στα Ψαρά και ήταν γιος του Γεωργίου Ν. Χατζηκυριάκου. Κατατάχθηκε στο Πολεμικό Ναυτικό και έφτασε μέχρι τον βαθμό του πλοιάρχου (1898). Συμμετείχε στον ελληνοτουρκικό πόλεμο του 1897 ως κυβερνήτης πλοίου ενώ την ίδια περίοδο 1897 - 1899 διετέλεσε υπουργός επί των ναυτικών.

Απεβίωσε στην Αθήνα το 1900 και γιος του ήταν ο Γεώργιος Χατζηκυριάκος.
Δήμος Εμμανουήλ Παππά

Ο Δήμος Εμμανουήλ Παππά είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των 2 προϋπαρχόντων δήμων Εμμανουήλ Παππά και Στρυμώνα. Η έκταση του νέου Δήμου είναι 337,922 τ.χλμ και ο πληθυσμός του 14.664 κάτοικοι σύμφωνα με την απογραφή του 2011 (19.844 σύμφωνα με την απογραφή του 2001) . Έδρα του νέου δήμου ορίστηκε το Χρυσό.
Γεώργιος Χατζηκυριάκος

Ο Γεώργιος Χατζηκυριάκος (1883 - 1937) ήταν Έλληνας αξιωματικός του Πολεμικού Ναυτικού.

Ήταν γιος του Κωνσταντίνου Χατζηκυριάκου και καταγόταν από παλιά ναυτική οικογένεια των Ψαρών. Συμμετείχε στην επανάσταση στο Γουδί (1909), στους Βαλκανικούς Πολέμους και στην Μικρασιατική Εκστρατεία. Αποστρατεύθηκε το 1925.
Στην κυβέρνηση Θεόδωρου Πάγκαλου ανέλαβε υπουργός Εκκλησιαστικών και Δημοσίας Εκπαιδεύσεως στο χρονικό διάστημα 26 Ιουνίου ως τις 9 Ιουλίου 1925.
Δήμος Νέας Ζίχνης

Ο Δήμος Νέας Ζίχνης είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Νέας Ζίχνης και Αλιστράτης. Η έκταση του νέου Δήμου είναι 404,307 τ.χλμ και ο πληθυσμός του 12.397 κάτοικοι σύμφωνα με την απογραφή του 2011 (15.073 κάτοικοι σύμφωνα με την απογραφή του 2001). Έδρα του νέου δήμου ορίστηκε η Νέα Ζίχνη.
Δήμος Σερρών

thumb|85px|Έμβλημα Δήμου Σερρών
Ο Δήμος Σερρών είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας. Η έκταση του Δήμου είναι 600,479 τ.χλμ. και ο πληθυσμός του είναι 76.817 κάτοικοι σύμφωνα με την απογραφή του 2011 (75.233 κάτοικοι σύμφωνα με την απογραφή του 2001). Έδρα του δήμου είναι οι ομώνυμες Σέρρες. 

Η σημερινή σύνθεση του δήμου προέκυψε από την συνένωση των προϋπαρχόντων δήμων Σερρών, Καπετάν Μητρούση, Λευκώνα και Σκουτάρεως και των Κοινοτήτων Άνω Βροντούς και Ορεινής. 

thumb|250px|Τοπογραφικός χάρτης του Δήμου Σερρών.
Δήμος Νέας Προποντίδας

Ο Δήμος Νέας Προποντίδας είναι Δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης το 2010. Ο Δήμος Νέας Προποντίδας είναι ένας από τους πέντε (5) Δήμους του Νομού Χαλκιδικής. Προέκυψε από την συνένωση των προϋπαρχόντων Δήμων Καλλικράτειας, Μουδανιών και Τρίγλιας. Η έκταση του νέου Δήμου είναι 380,77 τ.χλμ και ο πληθυσμός του 36.500 κάτοικοι σύμφωνα με την απογραφή του 2011. Το 2001 είχε 33.801 κατοίκους, σύμφωνα με την απογραφή του 2001). Πρωτεύουσα του Δήμου και μεγαλύτερη πόλη, οικονομικό και διοικητικό κέντρο της Χαλκιδικής είναι τα Νέα Μουδανιά.

thumb|300px|Τοπογραφικός χάρτης του Δήμου.

Στο Δήμο περιλαμβάνονται οι Δημοτικές Ενότητες Καλλικράτειας, Μουδανιών και Τρίγλιας. Η Δ.Ε. Καλλικράτειας περιλαμβάνει τη Νέα Καλλικράτεια και τις κοινότητες Λακκώματος, Νέας Γωνιάς, Νέας Ηράκλειας και Νέων Σιλάτων, η Δ.Ε. Μουδανιών περιλαμβάνει τα Νέα Μουδανιά και τις κοινότητες Αγίου Μάμαντος, Αγίου Παντελεήμονος, Διονυσίου, Ζωγράφου, Νέας Ποτειδαίας, Πορταριάς, Σημάντρων και Φλογητών, ενώ η Δ.Ε. Τρίγλιας περιλαμβάνει τις κοινότητες Ελαιοχωρίων, Κρήνης, Νέας Τενέδου, Νέας Τριγλίας, Νέων Πλαγίων και Πετραλώνων.
Δήμος Κασσάνδρας

Ο Δήμος Κασσάνδρας είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης την 1η Ιανουαρίου του 2011. Προέκυψε από την συνένωση των Καποδιστριακών Δήμων Κασσάνδρας και Παλλήνης. Η έκταση του νέου δήμου είναι 333,68 τ.χλμ. και ο πληθυσμός του ανέρχεται σε 16.672 κατοίκους, σύμφωνα με την Απογραφή του 2011. Ως έδρα του δήμου ορίστηκε η Κασσάνδρεια. 

Ο δήμος καλύπτει γεωγραφικά σχεδόν ολόκληρη την χερσόνησο της Κασσάνδρας της Χαλκιδικής, εκτός από τα βόρεια, τα οποία είναι μέρος του Δήμου Νέας Προποντίδας.

thumb|300px|Τοπογραφικός χάρτης του Δήμου.
Δήμος Δοξάτου

Ο Δήμος Δοξάτου είναι δήμος περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Δοξάτου και Καλαμπακίου. Η έκταση του νέου Δήμου είναι 244.1 τ.χλμ. και ο πληθυσμός του 14.516 κάτοικοι σύμφωνα με την απογραφή του 2011. Έδρα του νέου δήμου ορίστηκε το Καλαμπάκι. Ιστορική έδρα: το Δοξάτο.

thumb|Τοπογραφικός χάρτης του Δήμου Δοξάτου.
Δήμος Σιθωνίας

Ο Δήμος Σιθωνίας είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Σιθωνίας και Τορώνης. Η έκταση του νέου Δήμου είναι 514,7 τ.χλμ και ο πληθυσμός του 12.394 κάτοικοι σύμφωνα με την απογραφή του 2011 (12.927 κάτοικοι σύμφωνα με την απογραφή του 2001). Έδρα του νέου δήμου ορίστηκε η Νικήτη.

thumb|300px|Τοπογραφικός χάρτης του Δήμου.
Πέτρος Ρούμπος

200px|thumb|right|Πέτρος Ρούμπος, "Το όνειρον του Στρατού μας". Πολεμική αφίσα του Α΄ Παγκοσμίου Πολέμου (περί το 1917-1918). Λιθογραφία διαστάσεων 56 εκ. x 83 εκ. Από ιδιωτική συλλογή.
Ο Πέτρος Ρούμπος (1873 – 1942) ήταν Έλληνας γλύπτης, ζωγράφος και εικονογράφος, ο οποίος γεννήθηκε στο Γεωργίτσι Σπάρτης το 1873. Σπούδασε στην Ανωτάτη Σχολή Καλών Τεχνών (Α.Σ.Κ.Τ.) της Αθήνας ζωγραφική και γλυπτική με δασκάλους το Λύτρα και το Βρούτο. 

Ο Ρούμπος φιλοτέχνησε κυρίως προσωπογραφίες και προτομές, όπως του αρχιτέκτονα Αριστοτέλη Ζάχου, του Πελοποννήσιου πεζογράφου και θεατρικού συγγραφέα Πολύβιου Δημητρακόπουλου, του Ρήγα Φεραίου στο Βελεστίνο, του Αθανασίου Διάκου στο Πεδίον του Άρεως στην Αθήνα κ.ά. 

Μια μαρμάρινη προτομή του ποιητή Λορέντζου Μαβίλη βρίσκεται στην ομώνυμη Πλατεία Μαβίλη της Αθήνας. Ο καλλιτέχνης αποδίδει σ' αυτή με τρόπο ρεαλιστικό τα φυσιογνωμικά χαρακτηριστικά και την προσωπικότητα του ποιητή, αφού ο ίδιος ο Μαβίλης, το 1912, σε ηλικία 53 ετών, είχε ποζάρει στον Πέτρο Ρούμπο. Η προτομή του Μαβίλη τοποθετήθηκε στη θέση αυτή από το Δήμο Αθηναίων το 1938. Η ίδια προτομή υπάρχει σε άλλα τρία αντίγραφα: στην Κέρκυρα, στα Ιωάννινα και στα Γραφεία της Εταιρείας Ελλήνων Λογοτεχνών. 

Το έργο του Πέτρου Ρούμπου περιλαμβάνει επίσης ταφικά μνημεία, όπως της οικογένειας Γεωργίου Αθηνογένους (1910), με καθισμένη μια φτερωτή μορφή, στο Α' Νεκροταφείο Αθηνών, καθώς και το Μνημείο των Αρχιερέων στην Τρίπολη, με ανάγλυφες παραστάσεις από τη δράση των Αρκάδων στην Ελληνική Επανάσταση του 1821. Φιλοτέχνησε ακόμη τα ηρώα στη Μαγούλα Σπάρτης και στη Χίο. 

Ο Πέτρος Ρούμπος πέθανε στην Αθήνα το Φεβρουάριο του 1942.
Δήμος Δράμας

Ο Δήμος Δράμας είναι δήμος της περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπάρχοντος δήμου Δράμας και της Κοινότητας Σιδηρονέρου. Η έκταση του νέου Δήμου είναι 833.01 τ.χλμ και ο πληθυσμός του 58.944 κάτοικοι σύμφωνα με την απογραφή του 2011. Έδρα του νέου δήμου ορίστηκε η Δράμα.

thumb|Τοπογραφικός χάρτης του Δήμου Δράμας.
Δήμος Παρανεστίου

Ο Δήμος Παρανεστίου είναι δήμος της περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Νικηφόρου και Παρανεστίου. Η έκταση του νέου Δήμου είναι 1037.82 τ.χλμ και ο πληθυσμός του 3.901 κάτοικοι σύμφωνα με την απογραφή του 2011. Έδρα του νέου δήμου ορίστηκε το Παρανέστι.
thumb|Τοπογραφικός χάρτης του Δήμου Παρανεστίου.
Δήμος Αλεξανδρούπολης

thumb|Τοπογραφικός χάρτης του Δήμου Αλεξανδρούπολης.

Ο Δήμος Αλεξανδρούπολης είναι δήμος της περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Αλεξανδρούπολης, Φερών και Τραϊανούπολης. Η έκταση του νέου Δήμου είναι 1.217 τ.χλμ. και ο πληθυσμός του 72.959 κάτοικοι σύμφωνα με την απογραφή του 2011. Έδρα του νέου δήμου ορίστηκε η Αλεξανδρούπολη και ιστορική έδρα η Βήρα.
Δήμος Σιντικής

Ο Δήμος Σιντικής είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης και δημιουργήθηκε την 1η Ιανουαρίου του 2011 από την συνένωση των προϋπαρχόντων δήμων Κερκίνης, Πετριτσίου και Σιδηροκάστρου και των κοινοτήτων Αχλαδοχωρίου, Αγκίστρου και Προμαχώνος, με έδρα το Σιδηρόκαστρο και συνολική έκταση 1.083 τ.χλμ. Ο πληθυσμός του Δήμου είναι 22.195 κάτοικοι σύμφωνα με την απογραφή του 2011 και παρουσίασε σημαντική μείωση 22% σε σχέση με την απογραφή του 2001.

thumb|Τοπογραφικός χάρτης του Δήμου Σιντικής.
Δήμος Διδυμοτείχου

Ο Δήμος Διδυμοτείχου είναι δήμος της περιφέρειας Ανατολικής Μακεδονίας και Θράκης με έδρα το Διδυμότειχο. Η σημερινή του σύνθεση προέκυψε από την συνένωση των προϋπαρχόντων δήμων Διδυμοτείχου και Μεταξάδων με το Πρόγραμμα Καλλικράτης. Η έκταση του Δήμου είναι 565,4 τ.χλμ και ο πληθυσμός του 19.493 κάτοικοι σύμφωνα με την απογραφή του 2011.
Δήμος Ορεστιάδας

Ο Δήμος Ορεστιάδας είναι δήμος της περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Ορεστιάδας, Βύσσας, Τριγώνου και Κυπρίνου. Η έκταση του Δήμου είναι 955,6 τ.χλμ και ο πληθυσμός του 37.695 κάτοικοι σύμφωνα με την απογραφή του 2011. Έδρα του δήμου είναι η Ορεστιάδα.

thumb|Τοπογραφικός χάρτης του Δήμου.
Δήμος Παγγαίου

Ο Δήμος Παγγαίου είναι δήμος της περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Παγγαίου, Ελευθερών, Ορφανού, Πιερέων και Ελευθερούπολης. Η έκταση του Δήμου είναι 698,01 τ.χλμ και ο πληθυσμός του 32.085 κάτοικοι σύμφωνα με την απογραφή του 2011. Έδρα του δήμου είναι η Ελευθερούπολη. Κατέχει το κεντρικότερο και το πλέον δασωμένο τμήμα του γνωστού χρυσοφόρου κατά την αρχαιότητα Παγγαίου όρους, από όπου πήρε και το όνομά του.
Πελαργόνιο

Το γένος Πελαργόνιο ("Pelargonium") (κοινώς "πελαργόνι") είναι μέλος της οικογένειας των Γερανιίδων (Geraniaceae) και σε αυτό ανήκουν πάνω από 200 είδη πολυετών, παχύφυλλων ποωδών. Τα φυτά του γένους "Pelargonium" τα συναντάμε ευρέως στην κηποτεχνία λόγω της πλούσιας και συνεχούς ανθοφορίας που τα χαρακτηρίζει. Πολλά είδη μάλιστα του γένους αυτού είναι συνυφασμένα με την Ελληνική παράδοση αφού τα συναντάμε στους Ελληνικούς κήπους κυρίως σε γλάστρες (γεράνι, βαμβακούλα), αλλά και στην μαγειρική (αρμπαρόριζα).
Πολύ συχνά συγχέεται με το γένος "Geranium". Έτσι τα είδη του γένους "Pelargonium" πολύ συχνά τοποθετούνται στο γένος "Γεράνιον" ("Geranium") και αποκαλούνται από πολύ κόσμο ως γεράνια. Στην πραγματικότητα όμως τα δύο γένη είναι ξεχωριστά.
Δήμος Ξάνθης

Ο Δήμος Ξάνθης είναι δήμος της περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Ξάνθης και Σταυρούπολης. Η έκταση του νέου Δήμου είναι 495,1 τ.χλμ. και ο πληθυσμός του ανέρχεται σε 65.133 κατοίκους, σύμφωνα με την Απογραφή του 2011. Έδρα του δήμου είναι η Ξάνθη.

thumb|Τοπογραφικός χάρτης του Δήμου Ξάνθης.
Δήμος Ιάσμου

Ο Δήμος Ιάσμου είναι δήμος της περιφέρειας Ανατολικής Μακεδονίας και Θράκης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Ιάσμου και Σώστου και της κοινότητας Αμαξάδων. Η έκταση του νέου Δήμου είναι 485,3 τ.χλμ. και ο πληθυσμός του 13.810 κάτοικοι σύμφωνα με την απογραφή του 2011. Έδρα του νέου δήμου ορίστηκε ο Ίασμος
Δήμος Αρριανών

Ο Δήμος Αρριανών είναι δήμος της περιφέρειας Ανατολικής Μακεδονίας και Θράκης στα σύνορα με την Βουλγαρία. Συστάθηκε με το Πρόγραμμα Καλλικράτης από την συνένωση των προϋπαρχόντων δήμων Αρριανών, Φιλλύρας και των κοινοτήτων Οργάνης και Κέχρου. Η έκταση του Δήμου είναι 771,2 τ.χλμ. και ο πληθυσμός του 16.577 κάτοικοι σύμφωνα με την απογραφή του 2011. Έδρα του δήμου είναι η Φιλλύρα.

thumb|Τοπογραφικός χάρτης του Δήμου Αρριανών.
Καπρέρα

Η Καπρέρα (ιταλ. "Caprera") είναι ιταλικό νησί το οποίο βρίσκεται βορειοανατολικά της Σαρδηνίας και είναι το δεύτερο μεγαλύτερο νησί του αρχιπελάγους Λα Μανταλένα. Το νησί έχει έκταση 15,7 τ.χλμ και είναι ακατοίκητο. Είναι όμως πολύ γνωστό γιατί σε αυτό πέθανε ο Ιταλός ήρωας Τζιουζέπε Γκαριμπάλντι.
Δήμος Κομοτηνής

Ο Δήμος Κομοτηνής είναι δήμος της περιφέρειας Ανατολικής Μακεδονίας και Θράκης με έδρα την Κομοτηνή. Με το Πρόγραμμα Καλλικράτης συνενώθηκαν σε αυτόν οι προηγούμενοι δήμοι Κομοτηνής, Αιγείρου και Νέου Σιδηροχωρίου. Η έκταση του Δήμου είναι 644,9 τ.χλμ. και ο πληθυσμός του ανέρχεται σε 66.919 κατοίκους, σύμφωνα με την Απογραφή του 2011.

<mapframe text="Δήμος Κομοτηνής" width=300 height=300 zoom=9 longitude=25.3682 latitude= 41.1212 >
[ { "type": "ExternalData", "service": "geoshape", "ids": "Q12875697" } ]
</mapframe>
Κάπρι

Το Κάπρι (, ) είναι νησί της Ιταλίας με έκταση 10,4 τ.χλμ. και πληθυσμό 12.200 κατοίκους. Πρωτεύουσα του νησιού είναι το Κάπρι με πληθυσμό 7.278 κατοίκους. To νησί βρίσκεται στην Τυρρηνική θάλασσα, ανοιχτά της Χερσονήσου του Σορρέντο, στην περιφέρεια της Καμπανίας, στην Επαρχία της Νάπολης. Είναι θέρετρο από την εποχή της Ρωμαϊκής Δημοκρατίας.
Χαρακτηριστικά του νησιού είναι η Μαρίνα Πίκολα (μικρό λιμάνι), το Μπελβεντέρε Τραγκάρα (ένας ψηλός χώρος περιπάτου πλαισιωμένος από βίλες), οι ασβεστολιθικοί βράχοι, που λέγονται θαλάσσιες στήλες και προβάλλουν πάνω από τη θάλασσα (τα Φαραλιόνι), η πόλη του Ανακάπρι, η Γαλάζια Σπηλιά (Γκρότα Ατζούρα) και τα ερείπια των Αυτοκρατορικών Ρωμαϊκών επαύλεων.

H πόλη του Κάπρι είναι το κύριο πληθυσμιακό κέντρο του νησιού. Το νησί έχει δύο λιμάνια, τη Μαρίνα Πίκολα και τη Μαρίνα Γκράντε (το κύριο λιμάνι του νησιού). Ο ξεχωριστός δήμος του Ανακάπρι βρίσκεται ψηλά στους λόφους προς τα δυτικά.
Στρατόπεδο του Ντρανσί

Το Στρατόπεδο του Ντρανσί ήταν στρατόπεδο αρχικά κράτησης και στη συνέχεια διαμεταγωγής κρατουμένων, κυρίως Εβραίων, στο προάστιο του Ντρανσί του Παρισιού κατά την περίοδο 1941 - 1944. Σε αυτό κρατήθηκαν συνολικά 65.000 Εβραίοι, 63.000 από τους οποίους τελικά διαμετακομίστηκαν στα στρατόπεδα εξόντωσης. Διασώθηκαν μόλις 2.000 άτομα, που βρέθηκαν στο στρατόπεδο όταν αυτό απελευθερώθηκε από τις Συμμαχικές δυνάμεις στις 17 Αυγούστου 1944.
Λευκά Χριστούγεννα

Με την ονομασία Λευκά Χριστούγεννα καθιερώθηκε να λέγονται τόσο η ημέρα εορτασμού των Χριστουγέννων όσο και η παραμονή αυτών, στις βόρειες χώρες, όπου συμπίπτουν κυρίως με χιονόπτωση και όλη η φύση φέρεται να είναι «ντυμένη» στα λευκά.

Λευκά Χριστούγεννα παρατηρούνται κυρίως στον Καναδά, τις βόρειες πολιτείες των ΗΠΑ, σε όλες τις σκανδιναβικές χώρες, τις χώρες της Βαλτικής, τη Ρωσία, την Ουκρανία, την Πολωνία και τη Λευκορωσία.

Στις νοτιότερες χώρες των παραπάνω η πιθανότητα εορτασμού των Χριστουγέννων με χιόνια μειώνεται βαθμιαία προς τα νοτιότερα γεωγραφικά πλάτη. Στην Ελλάδα Λευκά Χριστούγεννα παρατηρούνται κυρίως στα ορεινότερα και βορειότερα τμήματα της χώρας, ενώ στα νησιά, λόγω και του μεσογειακού κλίματος είναι πολύ σπάνια.

Με τον τίτλο «Λευκά Χριστούγεννα» αναφέρεται και ένα από τα αξιολογότερα διεθνή σήμερα χριστουγεννιάτικα τραγούδια, που αναφέρεται νοσταλγικά σε παλαιότερες εορτές Χριστουγέννων και έχει μεταφραστεί και στην ελληνική γλώσσα.
Κατηγορία:Χριστούγεννα
Κατηγορία:Εκφράσεις
Alle Jahre wieder

Alle Jahre wieder είναι ένα από τα γνωστότερα χριστουγεννιάτικα τραγούδια. Οι στίχοι του γράφτηκαν το 1837 από τον Βίλχελμ Χάυ, ενώ η πιο κοινή μελωδία πιστεύεται ότι είναι του Φρίντριχ Σίλχερ, και συμπεριέχεται στον κύκλο τραγουδιών "Zwölf Kinderlieder aus dem Anhange des Speckter’schen Fabelbuches" του έτους 1842. Το τραγούδι μελοποιήθηκε επίσης από τον Ερνστ Άνσουτς και από τον Κρίστιαν Χάινριχ Ρινκ το 1827.
2009 VA

250px|left|thumb|To πέρασμα του αστεροειδή 2009 VA, από την Γη.
To 2009 VA είναι ένας αστεροειδής που πέρασε από τη Γη από απόσταση 14.000 χιλιομέτρων (8.700 μιλίων) , στις 6 Νοεμβρίου του 2009 καθιστώντας την 3η πλησιέστερη προσέγγιση αστεροειδούς στη Γη, μη επηρεάζοντάς την. Με διάμετρο μόλις 7 μέτρων (23 πόδια), οι επιστήμονες πιστεύουν ότι ακόμα και αν είχε άμεση πορεία σύγκρουσης με τη γη, θα καιγόταν πιθανόν στην ατμόσφαιρά της. Ο διαστημικός αυτός "βράχος", περασε από τη Γη μόλις δεκαπέντε ώρες μετά την ανακάλυψή του.
Ζακ Ντυπέν

Ο Ζακ Ντυπέν (Πριβά, περιοχή Αρντές 4 Μαρτίου 1927- Παρίσι, 27 Οκτωβρίου 2012) ήταν Γάλλος ποιητής, συγγραφέας και κριτικός Τέχνης. Από το 1943 ως το θάνατό του έζησε στο Παρίσι και έγραψε ποιήματα και δοκίμια για τη Μοντέρνα Τέχνη.
ABBA

Οι ΑΒΒΑ είναι ένα σουηδικό pop/disco μουσικό συγκρότημα που σχηματίστηκε στη Στοκχόλμη το 1972 από τους Ανιέτα Φέλτσκογκ, Μπιόρν Ουλβίους, Μπένι Άντερσον και Άνι-Φρίντ Λύνγκσταντ. Το όνομα του συγκροτήματος είναι ένα αρκτικόλεξο από τα πρώτα γράμματα των ονομάτων των μελών της μπάντας και μερικές φορές στυλιζαρισμένη ως το σήμα κατατεθέν ᗅᗺᗷᗅ. Είναι ένα από τα πιο εμπορικά επιτυχημένα συγκροτήματα στην ιστορία της ποπ μουσικής, ανεβαίνοντας στην κορυφή των καταλόγων επιτυχιών σε όλο τον κόσμο την περίοδο 1975-1982. Είναι επίσης γνωστοί για τη νίκη τους στη Eurovision το 1974, την πρώτη της Σουηδίας στην ιστορία του διαγωνισμού και παραμένουν το πιο επιτυχημένο συγκρότημα που έχει λάβει μέρος ποτέ στο διαγωνισμό.

Οι ABBA έχουν πουλήσει πάνω από 381 εκατομμύρια άλμπουμ και σίνγκλ σε όλο τον κόσμο, επίδοση που τους καθιστά από τους πρώτους σε πωλήσεις μουσικούς όλων των εποχών, το δεύτερο σε πωλήσεις συγκρότημα όλων των εποχών και το πλέον επιτυχημένο στην ιστορία σουηδικό μουσικό καλλιτεχνικό σχήμα. Ήταν το πρώτο συγκρότημα από μία μη αγγλόφωνη χώρα που απόλαυσε διαρκή επιτυχία στους καταλόγους επιτυχιών αγγλόφωνων χωρών, συμπεριλαμβανομένων του Ηνωμένου Βασιλείου, της Ιρλανδίας, των ΗΠΑ, του Καναδά, της Αυστραλίας, της Νέας Ζηλανδίας και της Νότιας Αφρικής. Το συγκρότημα είχε σημαντική επιτυχία και σε αγορές της Λατινικής Αμερικής, ενώ ηχογράφησε μια συλλογή από γνωστά τραγούδια τους στα ισπανικά.

Το συγκρότημα διαλύθηκε στα τέλη του 1982 και μεταγενέστερα ο Μπένι και ο Μπιόρν γνώρισαν μεγάλη επιτυχία γράφοντας μουσική για το θέατρο, ενώ η Άνι-Φρίντ και η Ανιέτα ακολούθησαν σόλο καριέρα με ανάμικτη επιτυχία. Η δημοτικότητα της μουσικής των ΑΒΒΑ είχε μειωθεί μέχρι που αρκετές ταινίες, όπως "Ο γάμος της Muriel" και το "The Adventures of Priscilla, Queen of the Desert" αναβίωσαν το ενδιαφέρον για το συγκρότημα. Το 1999, η μουσική των ΑΒΒΑ προσαρμόστηκε στο επιτυχημένο μιούζικαλ "Mamma Mia!" που περιόδευσε σε όλο τον κόσμο. Η ομώνυμη ταινία που κυκλοφόρησε το 2008 ήρθε πρώτη σε εισπράξεις στο Ηνωμένο Βασίλειο εκείνη τη χρονιά. Το συγκρότημα εισήχθηκε στο Rock and Roll Hall of Fame στις 15 Μαρτίου του 2010.

Το συγκρότημα τιμήθηκε στην το 2005, όταν η επιτυχία του "Waterloo" επιλέχθηκε ως το καλύτερο τραγούδι στην ιστορία του διαγωνισμού.

Στις 27 Απριλίου 2018 ανακοινώθηκε ότι το συγκρότημα έχει ηχογραφήσει δύο νέα τραγούδια μετά από 35 χρόνια απουσίας, με το πρώτο - "I still have faith in you" - που θα κυκλοφορήσει τον Δεκέμβριο του 2018, και ένα δεύτερο του οποίου ο τίτλος δεν έχει ανακοινωθεί ακόμα.

 ΑΒΒΑ
Βίλχελμ Χάυ

thumb|right|250px|Μνημείο του Γιόχαν Βίλχελμ Χάυ στο Ίχτερσχάουζεν
Ο Γιόχαν Βίλχελμ Χάυ (γερμ. "Johann Wilhelm Hey") (1789 - 1854) υπήρξε γερμανός κληρικός, ποιητής και συγγραφέας παραμυθιών.
Β΄ Ελληνική Δημοκρατία

Β΄ Ελληνική Δημοκρατία είναι ο όρος που χρησιμοποιείται από ορισμένες πηγές για να περιγράψει το πολιτικό καθεστώς της Ελλάδας από το 1924 ως το 1935 Ο όρος αυτός δεν έχει ευρεία χρήση. Η Β΄ Ελληνική Δημοκρατία προέκυψε από την παύση της συνταγματικής μοναρχίας (υπό τους μονάρχες του οίκου Γλύξμπουργκ), και διάρκεσε μέχρι τη συντριβή της, από ένα στρατιωτικό χτύπημα που αποκατέστησε τη μοναρχία. Η δεύτερη Δημοκρατία χαρακτηρίζει το δεύτερο μέρος στην ιστορία της σύγχρονης Ελλάδας, όπου δε διοικήθηκε από βασιλιά, με τις συνελεύσεις και τις προσωρινές κυβερνήσεις της ελληνικής επανάστασης να θεωρούνται ως η Α΄ Δημοκρατία.

Η Β΄ Ελληνική Δημοκρατία ανακηρύχθηκε, στις 25 Μαρτίου 1924, ως συνέπεια της ήττας της Ελλάδας από την Τουρκία κατά τη Μικρασιατική Εκστρατεία, για την οποία κατηγορήθηκε ευρέως η βασιλική κυβέρνηση. 
Ο Αλέξανδρος Παπαναστασίου σχημάτισε κυβέρνηση, με τη στήριξη του κόμματος των Φιλελευθέρων, η οποία κατέθεσε, στις 25 Μαρτίου του 1924, ψήφισμα στη Δ΄ Συντακτική Συνέλευση για την ανακήρυξη αβασίλευτης Δημοκρατίας. Κήρυσσε,έτσι, έκπτωτη τη μοναρχία. Το ψήφισμα επικυρώθηκε με δημοψήφισμα στις 13 Απριλίου 1924.

Κατά τη διάρκεια της συνοπτικής ύπαρξής της, η δεύτερη Δημοκρατία αποδείχτηκε ασταθής. Η ελληνική κοινωνία συνέχισε να διαιρείται (δεδομένου ότι ήδη προερχόταν από τον Εθνικό Διχασμό), μεταξύ των υπέρ-δημοκρατικών Βενιζελικών και των μοναρχικών που αντιπροσωπεύθηκαν από το Λαϊκόν Κόμμα. Το τελευταίο αρνήθηκε να αναγνωρίσει ακόμη και τη νομιμότητα της Δημοκρατίας. Ο Εθνικός Διχασμός στην κοινωνία επεκτάθηκε στα πολιτιστικά και κοινωνικά ζητήματα, όπως οι διαφορές με βάση τη χρήση της ελληνικής γλώσσας στις αρχιτεκτονικές μορφές. Στην πόλωση προστέθηκε η συνεχιζόμενη (από το 1909,και το κίνημα στο Γουδί) συμμετοχή των στρατιωτικών στην πολιτική, που οδήγησε σε διάφορα χτυπήματα (πραξικοπήματα, κλπ) και προσπάθησε να αποσταθεροποιήσει τον τότε πολιτικό κόσμο. Η οικονομία είχε καταρρεύσει, μετά από μια δεκαετία εχθροπραξιών (πολέμων,εμφυλίων συγκρούσεων,κλπ), και ήταν ανίκανη να υποστηρίξει τους 1,5 εκατομμύριο πρόσφυγες από την ανταλλαγή πληθυσμών με την Τουρκία. Παρά τις προσπάθειες της μεταρρυθμιστικής κυβέρνησης του Ελευθερίου Βενιζέλου, το 1928-1932, η Μεγάλη Ύφεση των Η.Π.Α άσκησε καταστρεπτική επίδραση στην Ελληνική οικονομία. Η εκλογική νίκη του Λαϊκού Κόμματος, το 1933, και δύο αποτυχημένα πραξικοπήματα των Βενιζελικών, προετοίμαζαν το έδαφος για την αποκατάσταση του βασιλιά Γεώργιου Β’.
Άδωξοι Μπάσταρδη

Το Άδωξοι μπάσταρδη (αγγλικά: "Inglourious Basterds") είναι αμερικανική πολεμική ταινία παραγωγής 2009 σε σκηνοθεσία και σενάριο του Κουέντιν Ταραντίνο και πρωταγωνιστούν οι Μπραντ Πιτ, Μελανί Λοράν, Κρίστοφ Βαλτς, Ιλάι Ροθ και Ντιάνε Κρούγκερ. Η ταινία αφηγείται την πλασματική ιστορία δύο συνωμοσιών με σκοπό την κατάρρευση της Ναζιστικής Γερμανίας, η πρώτη συνωμοσία σχεδιάζεται από μια νεαρή Γαλλίδα Εβραία κοπέλα και η δεύτερη από μια ομάδα Εβραίων Συμμάχων της οποίας ηγείται ο Υπολοχαγός Άλντο Ρέιν.

Η υλοποίηση της ταινίας ξεκίνησε το 1998 όταν ο Ταραντίνο έγραψε το σενάριο. Ο Ταραντίνο δυσκολεύτηκε πολύ με το φινάλε και προτίμησε να μην αρχίσει ακόμα γυρίσματα. Έτσι σκηνοθέτησε τα δύο μέρη του "Kill Bill", το "Death Proof" και μετά επέστρεψε στο "Άδωξοι Μπάσταρδη". Η παραγωγή ξεκίνησε τον Οκτώβριο του 2008 και τα γυρίσματα πραγματοποιήθηκαν στη Γερμανία και τη Γαλλία με τον προϋπολογισμό να φτάνει τα 70.000.000 δολάρια.

Η ταινία κινήθηκε άκρως ικανοποιητικά στα διεθνή box office κάνοντάς την τη μεγαλύτερη εμπορική επιτυχία του Ταραντίνο μέχρι σήμερα. Έλαβε πολλά βραβεία και υποψηφιότητες, ανάμεσά τους και οκτώ για το βραβείο Όσκαρ κερδίζοντας ένα.
Παναγιώτης Πικραμμένος

Ο Παναγιώτης Πικραμμένος (Αθήνα, 26 Ιουλίου 1945), είναι Έλληνας πολιτικός και Αντιπρόεδρος της Κυβέρνησης της Ελλάδας από το 2019. Επίσης, είναι βουλευτής επικρατείας από το 2019. 

Προηγουμένως, είχε διατελέσει υπηρεσιακός πρωθυπουργός της Ελλάδας (2012), και πρόεδρος του Συμβουλίου της Επικρατείας (2009-2012).